paragraph_text: Energetski institut Hrvoje Požar je institut osnovan 1994. godine odlukom Nadzornog odbora Hrvatske elektroprivrede (HEP) iz potrebe da se osnuje neprofitni institut kao potpora procesima reforme, državnim institucijama i tvrtkama u energetskom sektoru. Nazvan je u čast Hrvoje Požar, inženjera, doktora tehničkih znanosti, sveučilišnog profesora, vrhunskog svjetskog znanstvenika, enciklopedista i hrvatskog akademika koji je objavio preko 330 znanstvenih i stručnih radova te studija, skripti i knjiga s područja energetike.